CELEX: 62012CN0370
Language: hu
Date: 2012-08-03 00:00:00
Title: C-370/12. sz. ügy: A Supreme Court (Írország) által 2012. augusztus 3-án benyújtott előzetes döntéshozatal iránti kérelem — Thomas Pringle kontra Government of Ireland, Ireland és az Attorney General

6.10.2012   
            
            
               HU
            
            
               Az Európai Unió Hivatalos Lapja
            
            
               C 303/18
            
         A Supreme Court (Írország) által 2012. augusztus 3-án benyújtott előzetes döntéshozatal iránti kérelem — Thomas Pringle kontra Government of Ireland, Ireland és az Attorney General
   (C-370/12. sz. ügy)
   2012/C 303/31
   Az eljárás nyelve: angol
   
      A kérdést előterjesztő bíróság
   
   Supreme Court
   
      Az alapeljárás felei
   
   
      Felperes: Thomas Pringle
   
      Alperesek: Government of Ireland, Ireland és az Attorney General
   
      Az előzetes döntéshozatalra előterjesztett kérdések
   
   
               1.
            
            
               A 2011. március 25-i 2011/199/EU európai tanácsi határozat (1) érvényes-e:
               
                           —
                        
                        
                           Figyelemmel az EUSZ 48. cikk (6) bekezdése szerinti egyszerűsített módosítási eljárás alkalmazására, és különösen arra, hogy az EUMSZ 136. cikk javasolt módosítása a Szerződésekben az Unióra ruházott hatáskörök növelésével járt-e;
                        
                     
                           —
                        
                        
                           Figyelemmel a javasolt módosítás tartalmára, különösen arra, hogy az a Szerződések vagy az uniós jog általános elveinek bármilyen sérelmével járt-e?
                        
                     
         
               2.
            
            
               Figyelemmel
               
                           —
                        
                        
                           az EUSZ 2. és 3. cikkre, valamint az EUMSZ Harmadik Része VIII. címének, különösen az EUMSZ 119., 120., 121., 122., 123., 125., 126., és 127. cikk rendelkezéseire;
                        
                     
                           —
                        
                        
                           az Uniónak az EUMSZ 3. cikk (1) bekezdésének c) pontjában meghatározott kizárólagos hatáskörére a monetáris politika, valamint az EUMSZ 3. cikk (2) bekezdésének hatálya alá tartozó nemzetközi szerződések megkötése területén;
                        
                     
                           —
                        
                        
                           az Unió hatáskörére a gazdaságpolitika koordinálása területén, összhangban az EUMSZ 2. cikk (3) bekezdésével és Harmadik Részének VIII. címével;
                        
                     
                           —
                        
                        
                           az uniós intézményeknek az EUSZ 13. cikkben foglalt elvek szerinti hatásköreire és feladataira;
                        
                     
                           —
                        
                        
                           az EUSZ 4. cikk (3) bekezdésében szereplő lojális együttműködés elvére;
                        
                     
                           —
                        
                        
                           az uniós jog általános elveire, beleértve különösen a hatékony bírói jogvédelem általános elvét, valamint az Alapjogi Charta 47. cikkében szereplő hatékony jogorvoslathoz való jogot, továbbá jogbiztonság általános elvét;
                        
                     az Európai Unió azon tagállama, amelynek hivatalos pénzneme az euró, jogosult-e olyan nemzetközi szerződést kötni és ratifikálni, mint az ESM-szerződés?
            
         
               3.
            
            
               Amennyiben megállapítják az európai tanácsi határozat érvényességét, a tagállam jogosultsága arra, hogy olyan nemzetközi szerződést kössön és ratifikáljon, mint az ESM-szerződés, függ-e e határozat hatályba lépésétől?
            
         
      (1)  Azon tagállamok stabilizációs mechanizmusa tekintetében, amelyek hivatalos pénzneme az euró, az Európai Unió működéséről szóló szerződés 136. cikkének módosításáról szóló európai tanácsi határozat (HL L 91., 1. o.).